1329.

Godina **1329** (MCCCXXIX) bila je redovna godina koja počinje u nedjelju (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak
* 6. 1. - Nin je priznao Mletke za gospodare, koji su tako ovladali hrvatsko-dalmatinskim primorjem od ušća Zrmanje do Cetine, osim Skradina i Omiša koji su u vlasti bribirskih knezova. Budislav Ugrinić, od plemena Šubića, gospodar Roga (kod Roškog slapa Krke) i Visovca, ubuduće "neprestano smeta" Ninjanima i Mlecima.
* 15. 1. - Azzone Visconti je kupio od cara Ludwiga titulu carskog vikara u Milanu. Milanski Viskontiji su ove godine (ili "iza nje") zavladali Bergamom (do 1428).
* 1. 2. - Teutonski vitezovi i češki kralj Ivan zauzimaju tvrđavu paganskih Litvanaca Medvėgalis - zarobljeni prihvataju hrišćanstvo, ali sve se vraća na staro nakon što teutonska vojska nastavi rat sa Poljskom.
* 19. 2. - Na ceremoniji u pizanskoj katedrali, kojoj predsjedava antipapa Nikola V, osuđena je lutka koja predstavlja papu Ivana XXII.
* 27. 3. - Papina bula *In Agro Dominico* osuđuje mnoge zapise Meister Eckharta.

### April/Travanj &ndash; Jun/Lipanj
* april - Papa Ivan XXII. ekskomunicirao antipapu Nikolu V - ovaj se dogodine pokajao i zatražio oprost.
* 6. 6. - Engleski kralj Edward III daje u Amiensu omaž francuskom kralju Philippeu V za Akvitaniju i Gaskonju, ali tako je sročeno da će izazivati sporove sledećih godina.
* 7. 6. - Umro je škotski kralj Robert Bruce, nasleđuje ga petogodišnji sin David II (do 1371, u francuskom izgnanstvu 1334-41, u engleskom zarobljeništvu 1346-57). 
* 9. 6. - Braganstownski masakr u Irskoj: kmetovi masakrirali gospodara Johna de Berminghama i 160 njegovih rođaka i sledbenika
* 10 - 11. 6. - Bitka kod Pelekanona: Andronik III Paleolog i Jovan Kantakuzin su pokušali deblokirati Nikeju koja je pod opsadom Orhanovih Osmanlija - potučeni su, više ništa neće pokušavati u Anadoliji, Nikeja se predala 1331. Andronik je ranjen u ovom sukobu, oporavlja se u Didimotihonu.

### Jul/Srpanj &ndash; Septembar/Rujan
* 18. 7. - Gospodar Verone Cangrande I della Scala ulazi u Treviso nakon kraće opsade - ubrzo se razboljeva i umire 22-gog (ispitivanje 2004. ukazuje na trovanje digitalisom); nasleđuju ga nećaci Mastino i Alberto della Scala.
* leto? - Srpska vojska je opsedala vizantijski Ohrid i pljačkala okolinu, povukla se na vest o dolasku Andronika III.
* 4. 8. - Pavijski ugovor dijeli Wittelsbache u dvije grane: car Ludwig daje Falačku potomcima svog starijeg brata Rudolpha a za sebe zadržava Gornju Bavarsku (kasnije nasljeđuje i donju; palatinska loza nasleđuje bavarsku 1777).
* 9. 8. - Papinom bulom *Romanus Pontifex* osnovana prva dijeceza u Indiji, Quilon (Kojlon). Za prvog biskupa je nekoliko dana kasnije imenovan Jordan Katalonski.
* 8. 9. - Ivan Babonić ostaje bez grada Zrina, kojeg je prije godinu dana založio Lovrincu Totu zbog zetovljevog duga (grad ostaje Lovrincu i njegovom sinu Nikoli do 1347, kada ga je kralj dao bribirskom knezu Jurju).

### Oktobar/Listopad &ndash; Decembar/Prosinac
* jesen - Vizantijska pomorska ekspedicija je povratila Gospodstvo Hios kojim je vladala đenovska porodica Zaccaria - Martino Zaccaria je zarobljen.
* 4. 11. - Umro je grof Savoje Edoardo Velikodušni, nasleđuje ga brat Aimone Miroljubivi (do 1343).
* 16. 11. - Papa se bulom *Quia vir reprobus* protivi pojmu apostolskog siromaštva. Ove godine dolazi do promene na čelu franjevačkog reda, koje je sada naklonjeno papi i kontroverza o siromaštvu se okončava.

### Kroz godinu
* Ban Stjepan Kotromanić prodro u Polimlje, poražen je od mladog kralja Dušana, Vuk Vukoslavić je spasio život banu, davši mu konja (postoji nedoumica da li je relevantna povelja iz 1331 ili 1351). U to vreme je stradao manastir Banja kod Priboja, središte Dabarske episkopije.
* 1329-30 - Moguće vreme nastanka ikone danas poznate kao Čajnička Krasnica (dosta doslikavana u 16. v.).
* Bugarski vladar Mihajlo se sprema za obračun sa srpskim vladarom Stefanom.
* Firenca zavladala Pistojom. 
* Levi ben Geršon završio filozofsku knjigu "Gospodnji ratovi".
* *Compagnia del Ceruglio* je prva plaćenička družina u Italiji, osnovali su je 800 nemačkih plaćenika koji su došli sa carem Ludwigom. Unajmio ih je Marco Visconti, osvajaju Luccu uz masakre i pljačku.

## Rođenja

*  Lazar Hrebeljanović, srpski knez († 1389)
*  Pierre Roger de Beaufort, papa Grgur XI. († 1378)

## Smrti

* 7. 6. - Robert Bruce, kralj Škotske (* 1274)
* 22. 7. - Cangrande I della Scala, gospodar Verone

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)